
            Nr.23/135/2005
BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege privind aprobarea Deciziei Comitetului Mixt România-Turcia nr.12/2005, referitoare la decizia de amendarea a Protocolului D privind definirea noţiunii de produse originare şi metodele de cooperare administrativă, în cadrul Acordului de Comerţ Liber dintre România şi Turcia, transmis cu adresa nr.P.L.X 349 din 6 septembrie 2005, înregistrată la Comisia pentru industrii şi servicii sub nr.23/135/2005.



Proiectul de lege, potrivit art.75 din Constituţia României, republicată, şi art.86 alin.(2) pct.1 din Regulamentul Camerei Deputaţilor, cu modificările şi completările ulterioare, este de competenţa decizională a Senatului.



În raport de obiectul şi conţinutul său, proiectul de lege face parte din categoria legilor ordinare.
PREŞEDINTE,

Dan Ioan Popescu

            Nr.23/135/2005

RAPORT

asupra proiectului de Lege privind aprobarea Deciziei Comitetului Mixt România-Turcia nr.12/2005, referitoare la decizia de amendarea a Protocolului D privind definirea noţiunii de produse originare şi 
metodele de cooperare administrativă, în cadrul Acordului 
de Comerţ Liber dintre România şi Turcia


În conformitate cu prevederile art.89 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere în fond, cu proiectul de Lege privind aprobarea Deciziei Comitetului Mixt România-Turcia nr.12/2005, referitoare la decizia de amendarea a Protocolului D privind definirea noţiunii de produse originare şi metodele de cooperare administrativă, în cadrul Acordului de Comerţ Liber dintre România şi Turcia, transmis cu adresa nr.P.L.X 349 din 6 septembrie 2005, înregistrată la Comisia pentru industrii şi servicii sub nr.23/135/2005.



Cu avizul nr.874/12.07.2005, Consiliul Legislativ a avizat favorabil proiectul de lege.


Cu avizul nr.396/16.09.2005, Comisia pentru buget, finanţe şi bănci a avizat favorabil proiectul de lege.



Cu avizul nr.349/19.09.2005, Comisia juridică, de disciplină şi imunităţi a avizat favorabil proiectul de lege.



Cu avizul nr.26/349/19.09.2005, Comisia pentru administraţie publică, amenajarea teritoriului şi echilibru ecologic a avizat favorabil proiectul de lege.



Proiectul de lege are ca obiect de reglementare acceptarea Deciziei Comitetului Mixt nr.12/2005 referitoare la amendamentele vizând Protocolul D privind definirea noţiunii de produse originare şi metodele de cooperare administrativă, în cadrul Acordului de Comerţ Liber dintre România şi Turcia (semnat la Ankara, la 29 aprilie 1997, ratificat prin Legea nr.218/1997).



Decizia de amendare a protocolului D, ce face obiectul prezentei legi, este în conformitate cu deciziile celei de-a treia Conferinţe ministeriale Uniunea Europeană – ţările mediteraneene privind comerţul euro-mediteranean, desfăşurată la Palermo la 7 iulie 2003 şi care asigură extinderea sistemului cumulului pan-european de origine la ţările mediteraneene.



Includerea în Protocolul de origine a cumulului pan-european-mediteranean reprezintă o acţiune concretă în acest domeniu şi are ca efect dinamizarea schimburilor comerciale bilaterale româno-turce, precum şi facilitatea atragerii de investiţii străine pe piaţa românească şi creşterea prezenţei produselor româneşti pe pieţele ţărilor partenere de acorduri.



Prevederile Deciziei nr.12/2005 a Comitetului Mixt sunt de natură să completeze cadrul juridic al relaţiilor comerciale dintre România şi Turcia.



Potrivit prevederilor art.60 din Regulamentul Camerei Deputaţilor, membrii comisiei au examinat proiectul de lege în şedinţa din 20 septembrie 2005.


La dezbaterea proiectului de lege au participat, în conformitate cu art.51 şi 52 din Regulamentul Camerei Deputaţilor, din partea Ministerului Economiei şi Comerţului, doamna director general adjunct Georgeta Moloşaga.

La lucrările comisiei au participat 21 de deputaţi din totalul de 23  de deputaţi.



După examinarea proiectului de lege, membrii comisiei au hotărât, cu unanimitate de voturi, să supună plenului Camerei Deputaţilor, spre dezbatere şi adoptare, proiectul de Lege privind aprobarea Deciziei Comitetului Mixt România-Turcia nr.12/2005, referitoare la decizia de amendarea a Protocolului D privind definirea noţiunii de produse originare şi metodele de cooperare administrativă, în cadrul Acordului de Comerţ Liber dintre România şi Turcia, în forma prezentată de Guvern cu amendamente admise de comisie.



Potrivit prevederilor art.75 din Constituţia României, republicată, şi art.86 alin.(2) pct.1 din Regulamentul Camerei Deputaţilor, cu modificările şi completările ulterioare, Camera Deputaţilor este prima Cameră sesizată, competenţa decizională în cazul acestui proiect de lege aparţinând Senatului.



În raport de obiectul şi conţinutul său, proiectul de lege face parte din categoria legilor ordinare.

A M E N D A M E N T E    A D M I S E

	Nr.

crt.
	Text iniţial
	Amendamente admise
	Motivaţia

	0
	1
	2
	3

	1.
	Titlul legii

LEGE

aprobarea Deciziei Comitetului Mixt România-Turcia nr.12/2005, referitoare la decizia de amendarea a Protocolului D privind definirea noţiunii de produse originare şi metodele de cooperare administrativă, în cadrul Acordului 

de Comerţ Liber dintre România şi Turcia


	Titlul legii

LEGE

aprobarea Deciziei Comitetului Mixt România-Turcia nr.12/2005, referitoare la decizia de amendarea a Protocolului D privind definirea noţiunii de produse originare şi metodele de cooperare administrativă, în cadrul Acordului 

de Comerţ Liber dintre România şi Turcia, semnat la Ankara la 29 aprilie 1997
Dep.Dan Ioan Popescu – PSD

Dep.Aurelia Vasile – PSD


	Conform normelor de tehnică legislativă şi prevederilor Legii nr.590/2003 privind tratatele.

	Articol unic. – Se aprobă Decizia Comitetului Mixt România – Turcia nr.12/2005, referitoare la decizia de amendare a Protocolului D privind definirea noţiunii de produse originare şi metodele de cooperare administrativă, în cadrul Acordului de Comerţ Liber dintre România şi Turcia, semnat la Ankara, la 29 aprilie 1997, ratificat prin Legea nr.218/1997, cu modificările şi completările ulterioare.

                                                PREŞEDINTE,                                                       SECRETAR,
                                              Dan Ioan Popescu                                                    Aurelia Vasile
Consilier,

Viorela Gondoş

